న్యూఢిల్లీ: పాకిస్తాన్లో అదృశ్యమైన ఇద్దరు భారత సూఫీ మతగురువుల వ్యవహారంపై బీజేపీ సీనియర్ నేత సుబ్రమణ్య స్వామి ఊహించని ట్విస్ట్ ఇచ్చారు. ఆ ఇద్దరు మత గురువులు దేశానికి వ్యతిరేకంగా పనిచేస్తున్నారని తనకు తెలిసిందని సంచలన వ్యాఖ్యలు చేశారు. ఈ ఇద్దరూ భారత గూఢచార సంస్థ రీసెర్చ్ అండ్ అనాలసిస్ వింగ్ (రా) తరఫున పనిచేస్తున్నారని పాక్ మీడియాలో వచ్చినట్టు చెబుతున్న వార్తలను స్వామి కొట్టిపారేశారు. ఆ వార్తలు నమ్మశక్యంగా లేవన్నారు.ఢిల్లీలోని హజరత్ నిజాముద్దీన్ దర్గాకు చెందిన ప్రధాన గురువు గురువు సైయద్ ఆసిఫ్ నిజామీ, ఆయన బంధువు నజీం అలీ నిజామీ వారం రోజుల క్రితం పాక్లో అదృశ్యమయ్యారు. పాక్ ఐఎస్ఐ వర్గాలు వారిని అదుపులోకి తీసుకున్నాయనే వార్తలు రావడంతో పాక్ ప్రభుత్వంతో భారత్ సంప్రదింపులు జరిపింది. కరాచీలో వారి ఆచూకీ తెలిసిందని, తాను వారితో మాట్లాడి సురక్షితంగా ఉన్నట్టు తెలుసుకున్నానని, సోమవారం న్యూఢిల్లీ చేరుకుంటారని సుష్మ స్వరాజ్ ఆదివారం ఓ ట్వీట్లో తెలిపారు. అనుకున్నట్టుగానే సోమవారం సూఫీ మత గురువులు ఇరువురూ సోమవారం ఢిల్లీ చేరుకున్నారు. తాము భారత్ తిరిగి రావడానికి చర్యలు తీసుకున్న భారత ప్రభుత్వం, ప్రధాని మోదీ, విదేశాంగ మంత్రి సుష్మ స్వరాజ్, హోం మంత్రి రాజ్నాథ్కు కృతజ్ఞతలు తెలిపారు. తాము 'రా' ఏజెంట్లమంటూ పాక్ పత్రిక ఒకటి తప్పుడు వార్తలు, ఫోటోలు ప్రచురించిందని చెప్పారు. మరిన్ని వివరాలు వెల్లడించేందుకు నిరాకరిస్తూ, సుష్మాస్వరాజ్ను కలుసుకుని వివరాలు చెబుతామని మీడియాకు తెలిపారు. ఇద్దరు మత గురువులూ ఢిల్లీకి చేరుకున్న కొద్ది సేపటికే స్వామి వారిపై అనుమానాలు వ్యక్తం చేశారు. దేశానికి వ్యతిరేకంగా వారు పనిచేస్తున్నారని తనకు తెలిసినట్టు ఆయన చెప్పారు.కాగా, భారత సూఫీ మత గురువులిద్దరికీ ముత్తహిద ఖ్వామి మూవ్మెంట్ (ఎంక్యూఎం)తో సంబంధాలున్నాయనే అనుమానంతో పాక్ ఇంటెలిజెన్స్ ఏజెన్సీ అదుపులోకి తీసుకుందంటూ మీడియాలో వార్తలు వచ్చాయి. భారత విదేశాంగ చొరవతో ఢిల్లీ చేరుకున్న మత గురువులు ఇద్దరూ సుష్మాస్వరాజ్ను కలుసుకున్నారు. అనంతరం నజీమ్ నిజామీ మీడియాతో మాట్లాడుతూ, పాకిస్తాన్కు ఎలాంటి భయం లేకుండా తిరిగి వెళ్లేందుకు తాను సిద్ధమేనని అన్నారు.
newdhilly: paakistaanlo adrusyamaina iddaru bhaarata suffi mataguruvula vyavahaarampai bgfa seanier netha subramanya swami oohinchani twist icharu. aa iddaru matha guruvulu deshaniki vyatirekamgaa panichestunnaarani tanaku telisindani sanchalana vyaakhyalu chesaru. ee iddaruu bhaarata guudachaara samstha reserch and analasis ving (raa) tarafuna panichestunnaarani pak medialo vachinattu chebutunna vaartalanu swami kottipaaresaaru. aa vaartalu nammasakyamgaa levannaru.dhilleelooni hajarat nijamuddin dargaaku chendina pradhaana guruvu guruvu saiyad asif nijami, aayana bandhuvu najeem aly nijami vaaram rojula kritam paaklo adrushyamayyaaru. pak isi vargaalu vaarini adupuloki teesukunnayane vaartalu raavadamtho pak prabhutvamto bharat sampradimpulu jaripindi. karaacheelo vaari aachuki telisindani, taanu vaaritho matladi surakshitamgaa unnattu telusukunnaanani, somavaram newdhilly cherukuntaarani sushma swaraj aadivaaram oo tweetlo telipaaru. anukunnattugaane somavaram suffi matha guruvulu iruvuruu somavaram dhilli cherukunnaru. taamu bharat tirigi raavadaaniki charyalu teesukunna bhaarata prabhutvam, pradhaani modii, videsaanga mantri sushma swaraj, homem mantri raajnaadhku krutagnatalu telipaaru. taamu 'raa' agentlamantu pak patrika okati tappudu vaartalu, photolu prachurinchindani cheppaaru. marinni vivaraalu velladinchenduku niraakaristuu, sushmaaswaraajnu kalusukuni vivaraalu chebutamani mediaku telipaaru. iddaru matha guruvuluu dhilleeki cherukunna koddi sepatike swami vaaripai anumaanaalu vyaktam chesaru. deshaniki vyatirekamgaa vaaru panichestunnaarani tanaku telisinattu aayana cheppaaru.kaga, bhaarata suffi matha guruvuliddarikii muttahida khwami moovment (mcum)thoo sambandhaalunnaayane anumaanamtho pak inteligens agency adupuloki teesukundantu medialo vaartalu vachayi. bhaarata videsaanga choravatho dhilli cherukunna matha guruvulu iddaruu sushmaaswaraajnu kalusukunnaru. anantaram najeem nijami meediatho maatlaadutuu, paakistaanku elanti bhayam lekunda tirigi vellenduku taanu siddhamenani annaru.